Јуриј Волков
Јуриј Александрович Волков (; Москва, 18. април 1937 − Москва, 17. мај 2016) био је совјетски и руски хокејаш на леду и хокејашки тренер, двоструки светски првак и Заслужни мајстор спорта Совјетског Савеза од 1963. године. Током каријере играо је на позицијама централног нападача.

Биографија 
Играчку каријеру започео је у екипи Крила Совјетов 1955. године и већ у дебитантској сезони освојио је друго место у националном првенству. Већ следеће сезоне прешао је у други московски клуб, Локомотиву, а потом је у периоду 1960−1967. бранио и трећег московског клуба, Динама. У совјетском првенству одиграо је укупно 385 утакмица и постигао 158 голова.

За репрезентацију Совјетског Савеза на међународној сцени играо је два пута, оба пута на светским првенствима, а на оба такмичења је освојио златне медаље (СП 1963. и СП 1965). 

По окончању играчке каријере једно краће време је радио као помоћни тренер, прво у московском Динаму три сезоне (1968−1971) и потом једну сезону у Динаму из Источног Берлина (1971−1972).

Види још 
 Репрезентација Совјетског Савеза у хокеју на леду
 Светско првенство у хокеју на леду 1963.
 Светско првенство у хокеју на леду 1965.
 ХК Динамо Москва

Референце

Спољашње везе 

 
 Биографија на сајту Руске хокејашке куће славних

Рођени 1937.
Умрли 2016.
Совјетски хокејаши на леду
Руски хокејаши на леду
Совјетски хокејашки тренери
Руски хокејашки тренери
Светски прваци у хокеју на леду
Московљани